राजविराज विमानस्थल
राजविराज विमानस्थल  नेपालको मधेश प्रदेश अवस्थित सप्तरी जिल्लाको सदरमुकाम राजविराजबाट ५ किलोमिटर दक्षिणमा अवस्थित विष्णुपुर गाउँपालिकामा रहेको एक अन्तरदेशीय विमानस्थल हो। वर्तमान समयमा यो विमानस्थलले सप्तरी, सिराहा र उदयपुरका वासीहरूलाई सेवा दिइरहेको छ। यो विमानस्थलमा एक वटा अन्तरदेशीय टर्मिनल रहेको छ। हाल यो विमानस्थल नेपालको राजधानी सहर काठमाडौंसँग मात्र जोडिएको छ। मधेश प्रदेश मा रहेका ३ वटा अन्तरदेशीय विमानस्थलहरू मध्ये यो समेत एक हो।

११ वर्षसम्म पूर्ण रूपमा बन्द रहेको विमानस्थल जाँच गर्नको लागि नव निर्माणाधीन धावनमार्गमा श्री एअरलाइन्सको विमानले सन् २०१८ मे २३ को दिन सफल अवतरण गरेको थियो।

इतिहास
सन् १९५९ मा नेपाल सरकारको तत्कालीन यातायात मन्त्री गणेशमान सिंहद्वारा आधिकारिक रूपले उद्घाटन गरिएको भएता पनि भौतिक संरचनाको कमी र कच्ची धावनमार्ग भएको कारण विमानस्थल बन्द गर्नु परेको थियो। अनेकौ प्रयास पछि यस विमानस्थलमा विमान सेवा सुचारू भएको थियो तर धावनमार्गको समस्याको कारण विमान सेवा निरन्तर हुन सकेन र अन्तत: सन् २००७ मा सम्पूर्ण विमान सेवा उडान ठप्प भएको थियो।

सन् २०१५ मा नेपाल नागरिक उड्डयन प्राधिकरणद्वारा यो विमानस्थललाई पुनर्निर्माण गर्नको लागि ३० करोड ३० लाख ७४ हजार ५२८ नेपाली रुपैयाँ बजेट विनियोजित गरेको थियो। यो विमानस्थलको पुनर्निर्माण कार्यको लागि सन् २०१६ अक्टोबरमा एक वर्ष छ महिनाभित्र कार्य सम्पन्न गर्ने प्रतिबद्धता सहित रमण, कान्छाराम, देव एन्ड सायर जेभी नामक कम्पनीलाई ठेक्का प्रदान गरिएको थियो। विमानस्थलको कार्य सम्पन्न भएपछि श्री एअरलाइन्सले सन् २०१८ मे २३ मा पहिलो परीक्षण उडान सफलतापूर्वक गरेको थियो।

सुविधा 
यो विमानस्थल समुद्र सतहदेखि  मा अवस्थित रहेको छ। सन् २०१८ मा धावनमार्गको पुनर्निर्माणपछि यो विमानस्थलको कालोपत्रे धावनमार्गको लम्बाइ  भएको छ।

विमान र गन्तव्य

सन्दर्भ सामग्रीहरू

यो पनि हेर्नुहोस्
नेपालका विमानस्थलहरूको सूची

बाह्य कडीहरू
 

नेपालका विमानस्थलहरू